Сертифицирана по ISO 9001: 2008


## О Б Щ И Н А П Е Р Н И К

 **2300 Перник , пл. ”Св. Иван Рилски ” 1А ; тел: 076 / 602 933; факс: 076 / 603 890**

Изх.№………………………

………………………………

**ДО ДЗЗД „Видекс –Геотехника АБС”**

**Гр.София бул.”Янко Сакъзов” №88**

**Милена Падалова- Иванова**

**ПОКАНА**

**ЗА УЧАСТИЕ В ПРОЦЕДУРА НА ДОГОВАРЯНЕ БЕЗ ОБЯВЛЕНИЕ**

Община Перник , гр.Перник пл.”Св.Иван Рилски” №1А , на основание чл.90 ал.1 т.4 от ЗОП , в качеството си на Възложител и на Заповед №130/ 20.01.2016г. на кмета на община Перник, Ви отправя покана за участие в процедура на договаряне без обявление с предмет: Изпълнение на проект за техническа ликвидация и преодоляване на вредните последици от старата и нова минна дейност за застрашените обекти на повърхността в кв."Рудничар" гр.Перник.

В настоящият момент съществуват нарушени и застрашени обекти на повърхността в кв.”Рудничар” гр.Перник от прекратените подземни минни дейности и нерегламентираният добив на въглища през последните 15 години, главно при афльоримента на пласт А.В този участък най-вероятно не съществуват стари необрушени минни изработки.При изземването при афльоримента на пласт А и пласт В в последните години са прокарани пластови изработки и добивни камери на малка дълбочина 3-4 м. до max. 10 м., част от които са се обрушили и са предизвикали слягания на земната повърхност и свлачища на наклоненият терен.Някои обекти на повърхността са нарушени , а част от тях са негодни за използване. Съществува риск от още опасни слягания на земната повърхност и свлачища , които могат да доведат до допълнителни тежки аварии за други съседни обекти на повърхността.

**Предмет:** Работата ще обхване необходимите технологични мероприятия , които ще бъдат осъществени за постигане на основните цели на проекта за техническа ликвидация и преодоляване на вредните последици от старата и нова минна дейност.По- важните цели на проекта са : укрепване на терена и масива под него , чрез запълване на изработки , запълване и тампонаж на обрушени пространства и инжектиране на нарушени (силно напукани) скален и почвен масив, прилагане на пилоти , микропилоти и други методи и технологии.

**Срок за изпълнение**: до 70 (седемдесет) календарни дни от сключване на договора.

 **Критерий за оценка при провеждане на договарянето**

Критерий за оценка на предложението при провеждане на договорянето е «най-ниска цена».

**Изисквания за изпълнение на поръчката:**

Със специализирана техника и квалифициран инженерен състав да извърши:

1. Технологични измервания за калибриране на проектните решения .
2. Прокарване на вертикални експлоатационни проучвания , тампонажни и контролни сондажи .
3. Прокарване на наклонении експлоатационни проучвания , тампонажни и контролни сондажи .
4. Прокарване на наклонении експлоатационни проучвания и инжекционни сондажи.
5. Приготвяне и нагнетяване на инжекционна хидросмес в сондажите.
6. Наземни работи на площадката.
7. Изкоп и транспортиране на инертни материали.
8. Приготвяне на изолационни , запълвачни и тампонажни хидросмеси.
9. Транспорт на авто-бетон помпата , между сондажите , монтаж и демонтаж на тръбната система.Транспорт на хидросмесите до сондажите на 4.0 км.
10. Нагнетяване на хидросмеси в сондажите.

**Прогнозна стойност:213 740 (двеста и тринадесет хиляди седемстотин и четирдесет ) лв. без ДДС**

 **Срок за подаване на офертите:**

До 16:30 часа на 01.03.2016 г. в деловодството на Община Перник , като документите се поставят в запечатан непрозрачен плик с името и адреса на Възложителя, на именованието на процедурата и следната информация: име на участника, адрес за кореспонденция, телефон, факс, електронен адрес и лице за контакти.

**Срок за валидност на офертата**: 90 (деветдесет) календарни дни, считано от крайния срок за подаване на офертите.

 **Съдържание на офертата:**

1. Заявление за участие
2. Попълнена и подписана декларация за отсъствие на обстоятелствата по чл.47 ал.9 от ЗОП
3. Подпълнена и подписана декларация от членовете на обединението
4. Техническо предложение
5. Работна програма
6. Ценово предложение

Договарянето за определяне клаузите на договора ще се проведе на **02.03.2016г. от 10.00 часа** в сградата на Община Перник , ет.1 Заседателна зала.

Преговарянето ще се извърши само с представляващият дружеството или надлежно упълномощено лице, което има представителна власт и компетентност за вадене на преговорите.

За провеждане на процедурата на договаряне възложителят назначава комисия, която провежда договарянето по реда на чл.92а от ЗОП. Комисията провежда договарянето с поканения участник за определяне на условията на договора съгласно изискванията на възложителя, посочени в поканата за участие. Резултатите от договарянето се отразяват в протокол, който се подписва от членовете на комисията и от участника.

 След провеждане на договарянето комисията изготвя доклад до възложителя, в който отразява резултата от преговорите.

 Възложителят определя изпълнител с мотивирано решение в срока по чл.73, ал.1 от ЗОП и сключва договор с него.

**Приложения:**

**1.** Решение за откриване на процедурата

2 Административни данни за кандидата

3. Декларации

3. Образец на техническо предложение

4. Образец на ценово предложение

5.Образец на проект на договор

6.Образец на декларация за отсъствие на обстоятелствата по чл. 47, ал.9 от ЗОП

**КМЕТ НА ОБЩИНА ПЕРНИК:**

**Вяра Церовска**